હિંમતનગર શહેરના ભોલેશ્વર વિસ્તારમાં રહેતા અને આરસોડીયા ગામના ખેડૂત પુત્રએ શુક્રવારે કોઇ અગમ્ય કારણોસર ઝેરી દવાની ગોળી ખાઇ લેતા તેમને વધુ સારવાર માટે અમદાવાદની એપોલો હોસ્પિટલમાં સારવાર માટે દાખલ કરાયા હતા, જયાં સારવાર દરમિયાન તેમનું મોત નિપજયુ હતું. જોકે ઇડર પ્રાંત અધિકારી દ્વારા તપાસ કરાતા છેલ્લા પાંચ વર્ષથી આરસોડીયાના આ ખેડૂત હિંમતનગર ખાતે રહેતા હતા અને પ્રસંગોપાત તેઓ પોતાના ગામ આરસોડીયા ખાતે આવતા હતા અને ખેતી ન કરતા હોવાનું પણ સ્થાનિક લોકો દ્વારા પૂછપરછમાં જાણવા મળ્યુ હતું.